Það er misskilningur að halda að konur í íslensku viðskiptalífi hafi ekki áhuga á bílum . Flestar þeirra eiga sér draumabíla og draumabílar sumra þeirra þekkja heitustu bílaáhugamenn varla . Lilja Dóra Halldórsdóttir , forstjóri Lýsingar , segir draumabílinn vera Corvette L 88. „ Draumabíllinn er Chevrolet Corvette L 88 ( 1968 - 1969 ) – þægindalaust tryllitæki með X faktor . Einungis um 200 slíkir voru framleiddir á sínum tíma . Útlitið höfðar til mín , lífrænt og hrátt . Aukaatriðum eins og loftkælingu , hitamistöð og útvarpi var sleppt í framleiðslu , enda óþarfa pjatt . V8 vélin er yfir 500 hestöfl ( 600 á flugvélabensíni er sagt ) og var þessi gerð Corvettu sigursæl á kappakstursbrautum á sínum tíma . Líklega ekki praktískur fjölskyldubíll á íslenskum þjóðvegum að vetrarlagi . Tveir bílar , af allt öðrum toga , tilheyra fjölskyldunni : Volvo XC - 60 sem er léttur og þægilegur og eyðir mun minna en gömlu Volvo-arnir mínir og hins vegar Toyota Land Cruiser , þjarkur sem kemst allt , “ segir Lilja .